ટ્રમ્પની વિરુદ્ધ ફરિયાદ કરનારા યુઝરે કોર્ટમાં એ વાતની રજૂઆત કરી હતી કે અમારી ટીકા પર જવાબ આપવાને બદલે ટ્રમ્પે અમને બ્લોક કરી દીધા છે. ફેડરલ કોર્ટે પોતાના ચુકાદામાં રાષ્ટ્રપ્રમુખ ટ્રમ્પને સૂચન આપતાં જણાવ્યું છે કે જો ટ્વિટર પર કોઈના જવાબથી તમારી લાગણી દુભાય તો તે યુઝરને બ્લોક કરવાને બદલે તેની ઉપેક્ષા કરો. જો કોર્ટે સ્પષ્ટ કર્યું છે કે જો કોઈની ટીકા પર આપ તેને બ્લોક કરો છો તેને નાગરિકોના અધિકારોના ઉલ્લંઘન તરીકે ગણાવામાં આવશે.